ରାଞ୍ଚି ଟେଷ୍ଟ ଖେଳିବାକୁ ଚାହୁଁଛନ୍ତି ବୁମ୍‌ରା, ହେଲେ ଜବରଦସ୍ତ ଦିଆଯାଇଛି ବିଶ୍ରାମ, ରିପୋର୍ଟରେ ଆଶ୍ଚର୍ଯ୍ୟଜନକ ଖୁଲାସା
ନୂଆଦିଲ୍ଲୀ,୨୨।୨: ଭାରତ ରାଞ୍ଚିରେ ଶୁକ୍ରବାର ଠାରୁ ଇଂଲଣ୍ଡ ବିପକ୍ଷ ପାଞ୍ଚ ମ୍ୟାଚ ଟେଷ୍ଟ ସିରିଜର ଚତୁର୍ଥ ମ୍ୟାଚ ଖେଳିବ। ଏହି ଟେଷ୍ଟ ପୂର୍ବରୁ ବିସିସିଆଇ କହିଛି ଯେ ସିରିଜର ଅବଧିକୁ ବିଚାର କରି ବମ୍ରାଙ୍କୁ ଚତୁର୍ଥ ଟେଷ୍ଟ ପାଇଁ ଦଳରୁ ମୁକ୍ତ କରାଯାଇଛି। କିନ୍ତୁ ବର୍ତ୍ତମାନ ଏକ ବଡ ଖୁଲାସା ରିପୋର୍ଟରେ ପ୍ରକାଶ ପାଇଛି ଯେଉଁଥିରେ କୁହାଯାଇଛି ଯେ ବୁମ୍ରା ସିରିଜର ସମସ୍ତ ପାଞ୍ଚଟି ଟେଷ୍ଟ ଖେଳିବାକୁ ଚାହୁଁଛନ୍ତି କିନ୍ତୁ ତଥାପି ତାଙ୍କୁ ବିଶ୍ରାମ ଦିଆଯାଇଛି।

‘ହିନ୍ଦୁସ୍ତାନ ଟାଇମ୍ସ’ରେ ପ୍ରକାଶିତ ଏକ ରିପୋର୍ଟରେ କୁହାଯାଇଛି , ବୁମ୍ରା ସିରିଜର ସମସ୍ତ ପାଞ୍ଚଟି ଟେଷ୍ଟ ଖେଳିବାକୁ ଚାହୁଁଥିଲେ କିନ୍ତୁ ରାଞ୍ଚିରେ ଖେଳାଯିବାକୁ ଥିବା ଚତୁର୍ଥ ଟେଷ୍ଟ ପାଇଁ ତାଙ୍କୁ ଦଳରୁ ମୁକ୍ତ କରାଯାଇଛି। ରିପୋର୍ଟରେ ଦର୍ଶାଯାଇଛି, ବୁମ୍ରା ସମସ୍ତ ମ୍ୟାଚ ଖେଳିବାକୁ ଇଚ୍ଛୁକ। ଦ୍ୱିତୀୟ ଏବଂ ଚତୁର୍ଥ ମ୍ୟାଚ ଶେଷରେ ଦୁଇ-ଆଠ ଦିନର ବିରତି ଦ୍ୱାରା ସେ ପ୍ରଭାବିତ ହୋଇଥିଲେ। ତେବେ ଜୁନରେ ଖେଳାଯିବାକୁ ଥିବା ଟି -୨୦ ବିଶ୍ୱକପ୍କୁ ଧ୍ୟାନରେ ରଖି ବୁମ୍ରାଙ୍କୁ ଚତୁର୍ଥ ଟେଷ୍ଟରୁ ବିଶ୍ରାମ ଦିଆଯାଇଛି।

ଆପଣଙ୍କୁ କହିରଖୁଛୁ ଯେ ରାଜକୋଟରେ ଖେଳାଯାଇଥିବା ତୃତୀୟ ଟେଷ୍ଟ ଦଳରୁ ବାଦ୍ ପଡିଥିବା ବୁମ୍ରାଙ୍କ ସ୍ଥାନରେ ମୁକେଶ କୁମାରଙ୍କୁ ଭାରତୀୟ ଦଳରେ ସାମିଲ କରାଯାଇଥିଲା। ଏହାପୂର୍ବରୁ ବିଶାଖାପାଟନମରେ ଖେଳାଯାଇଥିବା ସିରିଜର ଦ୍ୱିତୀୟ ମ୍ୟାଚରୁ ମହମ୍ମଦ ସିରାଜଙ୍କୁ ବିଶ୍ରାମ ଦିଆଯାଇଥିଲା।